open-index/open-wikipedia-markdown huggingface dataset:
נונו דה קושטה

**נונו מיגל דה קושטה ג'ויה** (בפורטוגזית: **Nuno Miguel da Costa Jóia**; נולד ב-10 בפברואר 1991 בפראיה שבכף ורדה) הוא כדורגלן מכף ורדה המשחק בעמדת החלוץ בקבוצת איסטנבול בשאקשהיר מליגת העל הטורקית ובנבחרת כף ורדה.

## קריירת מועדונים
דה קושטה החל את הקריירה המקצוענית שלו בקבוצת אובאן מהליגה החמישית בצרפת.

ב-3 באוגוסט 2015 חתם דה קושטה בוואלנסיין מליגת המשנה הצרפתית. הוא שיחק במועדון במשך שתי עונות, בהן ערך 45 הופעות ליגה והבקיע 19 שערים.

ב-3 ביולי 2017 חתם דה קושטה על חוזה לארבע עונות בשטרסבורג מליגת העל הצרפתית. ב-5 באוגוסט הוא ערך את הופעת הבכורה שלו במועדון, בהפסד 0–4 לאולימפיק ליון במסגרת המחזור הראשון בליגה לעונת 2017/2018. ב-4 בספטמבר הבקיע את שער הבכורה שלו במועדון, בהפסד 1–2 לנאנט במסגרת המחזור השביעי בליגה באותה עונה. הוא שיחק במועדון במשך שתי עונות וחצי, בהן ערך 74 הופעות ליגה והבקיע 14 שערים. בעונת  זכה עם שטרסבורג בגביע הליגה הצרפתית.

ב-29 בינואר 2020 חתם דה קושטה בנוטינגהאם פורסט מהפוטבול ליג צ'מפיונשיפ. ב-11 בפברואר הוא ערך את הופעת הבכורה שלו במועדון, בהפסד 0–1 לצ'רלטון את'לטיק במסגרת המחזור ה-32 בליגה לעונת 2019/2020. עד לתום עונה זו ערך עשר הופעות ליגה במדי המועדון, ובתחילת עונת 2020/2021 ערך שתי הופעות ליגה נוספות.

ב-5 באוקטובר 2020 הושאל דה קושטה למשך עונה אחת למוסקרון מליגת העל הבלגית. ב-18 באוקטובר הוא ערך את הופעת הבכורה שלו במועדון, בהפסד 0–2 לאויפן במסגרת המחזור התשיעי בליגה לעונת . ב-22 בנובמבר הבקיע את שער הבכורה שלו במועדון, בהפסד 1–4 לראסינג גנק במסגרת המחזור ה-13 בליגה. בסך הכל ערך דה קושטה 25 הופעות ליגה במדי המועדון במשך תקופת ההשאלה, בהן הבקיע שישה שערים.

ב-31 באוגוסט 2021 הושאל דה קושטה למשך עונה אחת לקן מליגת המשנה הצרפתית. הוא ערך 24 הופעות ליגה במדי המועדון במשך תקופת ההשאלה, בהן הבקיע תשעה שערים.

ב-5 באוגוסט 2022 חתם דה קושטה באוסר לשנתיים.

## קריירה בינלאומית
ב-4 ביוני 2016 ערך דה קושטה את הופעת הבכורה שלו בנבחרת כף ורדה, בניצחון 1–2 על נבחרת סאו טומה ופרינסיפה במסגרת מוקדמות גביע אפריקה לאומות 2017. במשחק זה הבקיע את שער הבכורה שלו בנבחרת.

## תארים
;שטרסבורג
* גביע הליגה הצרפתית (1): 2018/2019

## קישורים חיצוניים

* 

## הערות שוליים

קטגוריה:כדורגלנים מכף ורדה
קטגוריה:חלוצי כדורגל מכף ורדה
קטגוריה:פראיה: כדורגלנים
קטגוריה:כדורגלני ואלנסיין
קטגוריה:כדורגלני שטרסבורג
קטגוריה:כדורגלני נוטינגהאם פורסט
קטגוריה:כדורגלני מוסקרון
קטגוריה:כדורגלני קן
קטגוריה:כדורגלני אוסר
קטגוריה:כדורגלני קסימפאשה
קטגוריה:כדורגלני נבחרת כף ורדה
קטגוריה:ספורטאים זרים בצרפת
קטגוריה:ספורטאים מכף ורדה באנגליה
קטגוריה:ספורטאים זרים בבלגיה
קטגוריה:ספורטאים זרים בטורקיה
קטגוריה:אישים מכף ורדה שנולדו ב-1991
קטגוריה:כדורגלני איסטנבול בשאקשהיר
כריסטיאן אסלאני

**כריסטיאן אסלאני** (באלבנית: **Kristjan Asllani**; נולד ב-9 במרץ 2002 באלבסן שבאלבניה) הוא כדורגלן אלבני המשחק בעמדת הקשר האחורי בקבוצת טורינו בהשאלה מאינטר מילאנו, ובנבחרת אלבניה.

## קריירת מועדונים
אסלאני גדל במחלקת הנוער של אמפולי. ב-13 בינואר 2021 ערך אסלאני את הופעת הבכורה שלו במועדון, בהפסד 2–3 לנאפולי במסגרת שלב שמינית הגמר של הקופה איטליה. ב-22 בספטמבר הוא ערך את הופעת הבכורה שלו בליגה, בניצחון 0–2 על קליארי במסגרת המחזור החמישי בסרייה א' לעונת 2021/2022. ב-6 במאי 2022 הוא הבקיע את שער הבכורה שלו במועדון, בהפסד 2–4 לאינטר מילאנו במסגרת המחזור ה-36 באותה עונה. בסך הכל ערך אסלאני 23 הופעות ליגה בעונה זו, בהן הבקיע שער אחד.

ב-29 ביוני הושאל אסלאני לאינטר מילאנו מהסרייה א'תמורת 10 מיליון אירו.

ב-25 באוגוסט 2025 הושאל לטורינו.

## קריירה בינלאומית
ב-26 במרץ 2022 ערך אסלאני את הופעת הבכורה שלו בנבחרת אלבניה, בהפסד 1–2 לנבחרת ספרד במשחק ידידות. נכלל בסגל נבחרת אלבניה ליורו 2024

## תארים

; אינטר מילאנו

* אליפות: 2023/2024

## קישורים חיצוניים

## הערות שוליים

קטגוריה:כדורגלנים אלבנים
קטגוריה:קשרי כדורגל אלבנים
קטגוריה:כדורגלני אמפולי
קטגוריה:כדורגלני אינטר מילאנו
קטגוריה:כדורגלני נבחרת אלבניה
קטגוריה:כדורגלני יורו 2024
קטגוריה:ספורטאים זרים באיטליה
קטגוריה:כדורגלני טורינו
קטגוריה:אלבנים שנולדו ב-2002
איהי שבת

**איהי שבת** הוא אלבום סולו של החזן החסידי יעקב למר. האלבום יצא בשנת 2014 והוא מכיל 11 רצועות.

על העיבוד המוזיקלי ד"ר מרדכי סובול והפקה אופיר סובול.

## רשימת רצועות

## השתתפו בהקלטות
* יעקב למר
* מענדי למר
* זריילי ברגר
* סיימון כהן
* אופיר סובול
* מרדכי סובול

## קישורים חיצוניים
* 

קטגוריה:חזנות
קטגוריה:אלבומים בעברית
קטגוריה:אלבומים ביידיש
קטגוריה:אלבומים חסידיים
קרב משע'רה

**הקרב על כפר משע'רה** התנהל בין הצבא הישראלי לכוח של הצבא הסורי במסגרת הלחימה במלחמת לבנון הראשונה, ב-10 ביוני 1982.

## רקע
גיס 446 ביקש למוטט את המערך הסורי ולאפשר לשאר כוחות הגיס שנעו צפונה באמצעות כיבוש הכפר משע'רה  שבו נערך כוח שריון קומנדו של צבא סוריה. המשימה הוטלה על "כוח יוסי", כוח מאולתר שעליו פיקד תא"ל יוסי פלד, שהורכב מגדוד השריון 77, עליו פיקד דוביק טל, וגדוד צנחנים מילואים 8150, עליו פיקד נחשון ישראלי. פלד, ועמו שני מפקדי הגדודים עלו לתצפית על הכפר. ישראלי הציע לתקוף את הכפר במקביל משני כיוונים, כאשר גדוד הטנקים יתקוף מדרום על ציר שבתון, וגדוד הצנחנים בפיקודו ינוע באיגוף רגלי מהמדרונות של ג'בל ברוך ויתקוף ממערב לעיירה. תא"ל פלד הטיל ספק ביכולת הגדוד לעמוד במאמץ, משום היותו גדוד מילואים, והמג"ד הבטיח לו כי הגדוד יכול לאתגר במקביל לתנועת הצנחנים כללה התכנית הפעלת אש ארטילרית ואש טנקים כמו גם תקיפה של כוחות השריון הסורים על ידי מסוקי דיפנדר של חיל האוויר.

## מהלך הקרב
הכוחות הקדישו כשעה וחצי להיערכות וללימוד חלקם במשימה ולאחר מכן החלה ההתקפה. ראשית הפעיל פלד אש ארטילרית על מטרות סוריות בכפר, כמו גם אש טנקים שחנו בעמדות שולטות. בעוד הצנחנים בפיקוד ישראלי נעים למשימתם פתחו הטנקים, בפיקוד דוביק טל, באש מעמדות שולטות, והשמידו מספר טנקים סורים. כמו כן סייעו לתקיפה מסוקי קרב דיפנדר של חיל האוויר, שפגעו גם הם בטנקים הסורים ואספו מודיעין על היערכות הכוח הסורי בכפר. גדוד הצנחנים בפיקוד המג"ד, ישראלי, הופיע בעורף הכפר. אז השמידה מחלקה מהפלוגה המסייעת של הגדוד, המצוידת בטילי M47 דרגון, מספר טנקים ונגמ"שים סורים. הופעת גדוד הצנחנים בעורף הכפר הכריעה את הקרב ומוטטה את הכוח הסורי. לאחר מכן תקף גדוד הטנקים בפיקוד טל מן החזית ואילו הצנחנים עסקו בטיהור הכפר מן הכוחות הסורים. החיילים הסורים שלא נפגעו ונהרגו נמלטו, כשהם משאירים מאחוריהם כלי רכב וטנקים.

## תוצאות הקרב
הכפר נכבש כעבור כשעה ללא נפגעים לכוח התוקף, זולת שני צנחנים שנפצעו קל. לאחר הלחימה התברר כי בכפר היו ערוכים כוח קומנדו סורי שגודלו כפלוגה ושתי מחלקות טנקים. חלק מכוח זה הושמד וחלקו נסוג מפני כוחות צה"ל. היה זה הקרב הראשון בו הופעלו טילי M47 דרגון בהצלחה כנגד שריון אויב, ובשל כך פנו נציגי צבא ארצות הברית ותחקרו את מפקד הפלוגה המסייעת ואת מפקד המחלקה שירו את הטילים והשמידו את הטנקים והנגמ"שים הסורים.

## לקריאה נוספת
* יוסי פלד, "**איש צבא**" (כתבה: רונית ורדי), תל אביב: "ספרית מעריב", תשנ"ג-1993 .

## קישורים חיצוניים
* יוסי פלד, זיכרונות ולקחים ממלחמת שלום הגליל, מערכות 413, יולי 2007, עמ' 52–53.

## הערות שוליים

קטגוריה:מבצע שלום הגליל
קטגוריה:1982 בישראל
משע'רה
משע'רה
גלייסון ברמר

**גלייסון ברמר סילבה נסימנטו** (בפורטוגזית: **Gleison Bremer Silva Nascimento**; נולד ב-18 במרץ 1997) המכונה **ברמר**, הוא כדורגלן ברזילאי המשחק בעמדת הבלם ביובנטוס ובנבחרת ברזיל.

## קריירה
ב-2016 הושאל ברמר לסאו פאולו לשנה אחת מספורט ברזיל, בה החל לשחק בצעירותו, ובהתחלה שובץ לסגל עד גיל 20. הוא ערך את הופעת הבכורה המקצועית שלו עם המילואים ב-12 באוקטובר של אותה שנה.

במרץ 2017, עבר לאתלטיקו מיניירו. הוא ערך את הופעת הבכורה שלו בקבוצה הראשונה שלו ב-25 ביוני בניצחון 0–1 על שאפקואנסה.

### טורינו
ב-10 ביולי 2018 חתם לחמש שנים בטורינו מהסרייה א'.

הוא ערך את הופעת הבכורה שלו עם ב-12 באוגוסט בגביע איטליה נגד קוסנזה. ב-19 באוגוסט הוא ערך את הופעת הבכורה שלו בסרייה א' בהפסד 0–1 לרומא. ב-30 בנובמבר 2019 כבש עשר בכורה בניצחון 0–1 על גנואה.

ב-2 בפברואר 2022 האריך ברמר את חוזהו במועדון עד 2024. בתום עונת 2021/2022 זכה בתואר שחקן ההגנה של העונה בסרייה א'.

### יובנטוס
ב-20 ביולי 2022 חתם ביובנטוס תמורת 41 מיליון יורו. ב-15 באוגוסט ערך הופעת בכורה, בניצחון 0-3 על ססואולו. ב-11 בספטמבר כבש שער בכורה בקבוצה, בתיקו 2-2 עם סלרניטנה.

## קריירה בינלאומית
ב-23 בספטמבר 2022 ערך ברמר את הופעת הבכורה שלו בנבחרת ברזיל, בניצחון 3-0 על נבחרת גאנה במשחק ידידות. נכלל בסגל נבחרת ברזיל לטורניר מונדיאל 2022. נכלל בסגל נבחרת ברזיל לטורניר קופה אמריקה 2024. ב-26 במרץ 2026 כבש ברמר את שערו הראשון בנבחרת, בהפסד 1–2 לנבחרת צרפת במשחק ידידות שנערך בארצות הברית.

## קישורים חיצוניים

## הערות שוליים

קטגוריה:כדורגלנים ברזילאים
קטגוריה:בלמי כדורגל ברזילאים
קטגוריה:כדורגלני אתלטיקו מיניירו
קטגוריה:כדורגלני טורינו
קטגוריה:כדורגלני יובנטוס
קטגוריה:כדורגלני נבחרת ברזיל
קטגוריה:כדורגלני מונדיאל 2022
קטגוריה:כדורגלני קופה אמריקה 2024
קטגוריה:ספורטאים ברזילאים באיטליה
קטגוריה:ברזילאים שנולדו ב-1997
נאיף אגרד

**נאיף אָגֶרד** (בערבית: **نايف أكرد**; בתעתיק לטיני: **Nayef Aguerd**; נולד ב-30 במרץ 1996) הוא כדורגלן מרוקאי המשחק בעמדת הבלם בקבוצת אולימפיק מרסיי מהליג 1 ובנבחרת מרוקו.

## קריירה
אגרד החל את קריירת הכדורגל שלו באקדמיית הכדורגל של מוחמד השישי, לפני שעבר לפוס רבאט ב-2014. ב-15 בפברואר 2015, הוא הבקיע את שערו הראשון עבור הקבוצה בניצחון 1–3 על וידאד קזבלנקה.

לאחר ארבע עונות, הוא חתם בדיז'ון מהליגה הצרפתית. הוא ערך את הבכורה שלו בדיז'ון בניצחון 4–0 על ניס ב-25 באוגוסט 2018, כשהבקיע את השער הראשון עבור קבוצתו בהופעת הבכורה שלו.

ב-14 באוגוסט 2020 חתם בסטאד רן. ב-13 בספטמבר 2020 הבקיע את שער הליגה הראשון שלו בניצחון 4–2 על נים.

ביוני 2022 חתם לחמש שנים בוסטהאם יונייטד מהפרמייר ליג.

ב-30 באוגוסט 2024 הושאל אל ריאל סוסיאדד מה לה ליגה.

ב-1 בספטמבר 2025 חתם אגרד כל חוזה במרסיי מהליג 1. 

### נבחרת מרוקו
אגרד ערך את הופעת הבכורה שלו בנבחרת מרוקו במשחק ידידות נגד אלבניה במשחק שהסתיים בתיקו 0–0 ב-31 באוגוסט 2016. הוא גם היה חלק מסגל הנבחרת באליפות האומות האפריקאיות 2018 וזכה עמה בתואר. ב-6 בספטמבר 2021 הבקיע את שערו הראשון נגד סודאן במוקדמות מונדיאל 2022.

היה חלק מסגל הנבחרת גם בגביע אפריקה לאומות 2021.

נכלל בסגל נבחרת מרוקו לטורניר מונדיאל 2022.

נכלל בסגל נבחרת מרוקו לטורניר גביע אפריקה לאומות 2023.

## תארים
**פוס רבאט**
* ליגת העל המרוקאית: 2015/2016

**נבחרת מרוקו**
* אליפות האומות האפריקאיות: 2018

**ווסט האם**
* קונפרנס ליג: 2022/2023

## קישורים חיצוניים

## הערות שוליים

קטגוריה:כדורגלנים מרוקאים
קטגוריה:בלמי כדורגל מרוקאים
קטגוריה:כדורגלני דיז'ון
קטגוריה:כדורגלני סטאד רן
קטגוריה:כדורגלני וסטהאם יונייטד
קטגוריה:כדורגלני ריאל סוסיאדד
קטגוריה:כדורגלני אולימפיק מרסיי
קטגוריה:כדורגלני נבחרת מרוקו
קטגוריה:כדורגלני גביע אפריקה לאומות 2021
קטגוריה:כדורגלני מונדיאל 2022
קטגוריה:כדורגלני גביע אפריקה לאומות 2023
קטגוריה:כדורגלני גביע אפריקה לאומות 2025
קטגוריה:ספורטאים מרוקאים בצרפת
קטגוריה:ספורטאים מרוקאים באנגליה
קטגוריה:ספורטאים מרוקאים בספרד
קטגוריה:מרוקאים שנולדו ב-1996
שמואל הלוי

הרב **שמואל הלוי** היה פוסק וראש ישיבה בקושטא ב.

## תולדותיו
נולד בשנת ש"ע (1610) בקירוב. למד את תורתו מפי רבי יוסף מטראני. רבי יהודה רוזאניס מעיד עליו: . כתב פסקים הרבה, שנשרפו רובם ככולם בשריפה שארעה בשנת ה'ת"ך. מעט מתשובותיו נדפסו בספרי חכמי דורו, וביניהם בשו"ת פני משה לרבי משה בנבנשת, וכן בשו"ת לרבי יוסף קצבי, בשו"ת של ברוך אנג'יל, בספר בני אהרן לרבי אהרן לפפה, ובשו"ת מהר"ם די בוטון.

ייתכן שנפטר בשנת תל"ה (1675), אך ככל הנראה נפטר מאוחר בהרבה

### תלמידיו
העמיד תלמידים הרבה, ובהם נמנים רבי יהודה רוזאניס, שמביא אותו רבות בספרו משנה למלך, רבי יצחק בכר דוד בעל ספר דברי אמת, ורבי ראובן מזרחי, מחבר ספר מעין גנים.

## כתביו
רוב כתביו נשרפו, אך באוצר האדמו"ר מקרלין (מספר 578) מצויות שלוש מתשובותיו בכתב יד, ואחת מהן נדפסה בקובץ בית אהרן וישראל.

## לקריאה נוספת
* קובץ בית אהרן וישראל, שנה יד, גיליון ד'
* ש' וואנונו, אנציקלופדיה לחכמי טורקיה, עמוד 566
* שם הגדולים מערכת גדולים אות ש [קיח] "מה' שמואל הלוי"

## הערות שוליים

קטגוריה:נפטרים ב-1675
קטגוריה:ילידי 1610
קטגוריה:רבנים: אחרונים
קטגוריה:ראשי ישיבה
קטגוריה:רבנים טורקים
קטגוריה:האימפריה העות'מאנית: רבנים
קטגוריה:איסטנבול: רבנים
ג'יימס טרקובסקי

**ג'יימס אלן טרקובסקי** (באנגלית: **James Alan Tarkowski**; נולד ב-19 בנובמבר 1992) הוא כדורגלן אנגלי המשחק בעמדת הבלם באברטון מהפרמייר ליג.

## קריירה
טרקובסקי נולד במנצ'סטר, ושיחק במחלקת הנוער של בלקברן רוברס עד שעזב אותה בשנת 2008 ועבר לשחק במיין רואד החובבנית.

בשנת 2009 עבר לאולדהאם אתלטיק מהליגה האנגלית השלישית, והחל לשחק בקבוצת המילואים שלה. ב-22 בינואר 2011 ערך את הופעת הבכורה שלו בקבוצה הבוגרת, בניצחון 2–1 על ברנטפורד. במאי 2011 חתם על חוזהו המקצועני הראשון, כשחתם לשנתיים בקבוצה הבוגרת. ביוני 2013 האריך את חוזהו בשנתיים, אך בינואר 2014 עבר לברנטפורד, גם היא מהליגה השלישית, אחרי 89 הופעות ו-6 שערים באולדהאם.

ב-1 במרץ 2014 ערך את הופעת הבכורה שלו בברנטפורד בתיקו 0–0 עם קרלייל יונייטד, ובתום העונה העפיל עם הקבוצה לצ'מפיונשיפ. בתום העונה הבאה העפילה הקבוצה לפלייאוף העלייה לפרמייר ליג, אך הפסידה 1–5 במצטבר בצמד משחקי חצי גמר הפלייאוף נגד מידלסברו, ולא העפילה.

בינואר 2016 החלו שמועות על כך שטרקובסקי יעזוב את המועדון בחלון ההעברות, והוא אף סירב לשחק נגד ברנלי במשחק שנערך ב-15 בינואר, נענש על כך על ידי המועדון והתנצל על כך מאוחר יותר. עם זאת, טרקובסקי לא הופיע יותר במדי הקבוצה, וב-1 בפברואר 2016 עזב את המועדון לאחר שנתיים, 74 הופעות ו-4 שערים, וחתם על חוזה לשלוש עונות וחצי בברנלי, גם היא מהצ'מפיונשיפ.

טרקובסקי ערך את הופעת הבכורה שלו בקבוצה ב-20 בפברואר. כשהגיע לקבוצה היא הייתה במקום השלישי, ולאחר הגעתו הקבוצה לא הפסידה עד לתום העונה ועלתה לפרמייר ליג מהמקום הראשון בטבלה.

בעונתו הראשונה בפרמיירליג לא זכה להרבה הופעות, מפני ששני הבלמים הראשונים של הקבוצה היו בן מי ומייקל קין, אך זכה לשחק לסירוגין כשאחד מהשניים נפצע, ובתום העונה עבר קין לאברטון וטרקובסקי השתלב בהרכב.

ב-2 ביולי 2022 חתם באברטון. ב-6 באוגוסט ערך הופעת בכורה, בהפסד 0–1 לצ'לסי. ב-4 בפברואר 2023 כבש שער בכורה בניצחון 0–1 על ארסנל.

### קריירת נבחרות
טרקובסקי בחר לייצג את נבחרת אנגליה, אף על פי שיכול היה לייצג גם את נבחרת פולין.

ב-15 במרץ 2018 נבחר לראשונה לסגל נבחרת אנגליה, וב-27 במרץ ערך את הופעת הבכורה שלו בנבחרת, בתיקו 1–1 עם  במשחק ידידות.

טרקובסקי תוכנן להצטרף לסגל הנבחרת המורחב למשחקי מונדיאל 2018, אך נאלץ להיעדר בשל ניתוח בקע.

## תארים
**אישיים**

שחקן החודש של אולדהאם אתלטיק: אוגוסט 2013

## קישורים חיצוניים

## הערות שוליים

קטגוריה:כדורגלנים אנגלים
קטגוריה:בלמי כדורגל אנגלים
קטגוריה:מנצ'סטר: כדורגלנים
קטגוריה:כדורגלני אולדהאם אתלטיק
קטגוריה:כדורגלני ברנטפורד
קטגוריה:כדורגלני ברנלי
קטגוריה:כדורגלני אברטון
קטגוריה:כדורגלני נבחרת אנגליה
קטגוריה:אנגלים שנולדו ב-1992
פטרספיס

**פטרספיס** (שם מדעי: *Pteraspis*) הוא סוג של דג קדום מהקבוצה הנכחדת דמויי פטרספידים שחי בתקופת הדבון שבעידן הפלאוזואיקון לפני 416 עד 386 מיליון שנה והיה קרובו של האסטרספיס שחי בתקופת האורדוביק.

## מאפיינים
משמעות השם של דג קדום זה היא כנף שריון עקב השריון שכיסה את גופו, שכלל כמה קוצים שהגנו עליו מפני טורפים כמו עקרבי מים, בעלי שריון טורפים, נאוטילוסאים ענקיים והעקרב ברונטוסקורפיו. אורכו של הפטרספיס היה עד 20 סנטימטרים. 

הפטרספיס היה שחיין מהיר שניזון בעיקר מפלנקטון. המאובנים של הפטרספיס התגלו בברזיל, בממלכה המאוחדת, בבלגיה ובאוקראינה. הפטרספיס תואר בידי החוקר לואי אגאסי.

## גלריה
ממוזער|פטרספיס
ממוזער|מאובן של פטרספיס
ממוזער|שחזור של פטרספיס

## קישורים חיצוניים

* 

## הערות שוליים

קטגוריה:דמויי פטרספידים
קטגוריה:בעלי חיים שחיו בדבון באירופה
קטגוריה:הממלכה המאוחדת: מאובנים
אננטיאורניתס

[ממוזער|[איברומסורניס.]]
[ממוזער|[מירארס.]]
ממוזער|''Cratoavis''.
ממוזער|''Hollanda''.

**אננטיאורניתס** (שם מדעי: Enantiornithes) היא קבוצה של עופות קמאים נכחדים שהתקיימו במשך הקרטיקון שלפני 130.7 עד 66 מיליון שנה ונכחדו עם הכחדת הקרטיקון. הקבוצה תוארה ב-1981 בידי החוקר הבריטי סיריל ווקר  ופירוש שמה המדעי מיוונית עתיקה: "enantios" - ניגודי ו-"ornithes" - עופות, כלומר: "עופות מנוגדים". זאת על סמך המבנה ההפוך של חיבור עצם השכם ועצם הקורקאיד ביחס לעופות המודרניים.

עופות אלה התפתחו מהקבוצה אביאלאה, אשר התפתחה מדינוזאורים תרופודים מכוסי נוצות ובהדרגה איבדו את הדמיון לתרופודים טיפוסיים ויותר לעופות מודרניים.
## מאפיינים
מיני עופות אלה היו מפותחים יחסית לעופות הקמאים והיו דומים במראם לעופות המודרניים אך היו גם בעלי מאפיינים פרימיטיביים יותר כמו שרידי שיניים וטפרים בקצות הכנפיים. הם היו שונים בגודלם ממינים בגודל קוליבריים וצופיתיים עד למירארס שהגיע לגודל של תרנגול הודו. עם זאת הם לא מילאו גומחות אקולוגיות גדולות יותר שנתפסו בידי דינוזאורים ופטרוזאורים.

על סמך המאובנים הרבים שלהם שהתגלו במגוון יבשות, שחלקם היו מופרדות בידי האוקיינוסים נראה שהיו קבוצת העופות המשגשגת ביותר במשך הקרטיקון והראשונה שהייתה עם תפוצה כלל עולמית.

## מיון
*סוג ללא מקור *Abavornis*
*סוג ללא מקור *Alethoalaornis*
*סוג ללא מקור אלכסורניס (*Alexornis*)
*סוג ללא מקור *Avimaia*
*סוג ללא מקור *Bauxitornis*
*סוג ללא מקור *Brevirostruavis*
*סוג ללא מקור *Catenoleimus*
*סוג ללא מקור *Cathayornis*
*סוג ללא מקור קונכואורניס (*Concornis*)
*סוג ללא מקור *Cratoavis*
*סוג ללא מקור *Cruralispennia*
*סוג ללא מקור *Cuspirostrisornis*
*סוג ללא מקור *Dalingheornis*
*סוג ללא מקור *Dunhuangia*
*סוג ללא מקור *Elbretornis*
*סוג ללא מקור *Elektorornis*
*סוג ללא מקור *Enantiornis*
*סוג ללא מקור אאואלולאביס (*Eoalulavis*)
*סוג ללא מקור *Eocathayornis*
*סוג ללא מקור *Eoenantiornis*
*סוג ללא מקור *Evgenavis*
*סוג ללא מקור *Explorornis*
*סוג ללא מקור *Falcatakely*
*סוג ללא מקור *Feitianius*
*סוג ללא מקור *Flexomornis*
*סוג ללא מקור *Fortipesavis*
*סוג ללא מקור *Fortunguavis*
*סוג ללא מקור *Grabauornis*
*סוג ללא מקור *Gracilornis*
*סוג ללא מקור *Gurilynia*
*סוג ללא מקור *Hollanda*
*סוג ללא מקור *Holbotia*
*סוג ללא מקור *Houornis*
*סוג ללא מקור *Huoshanornis*
*סוג ללא מקור איברומסורניס (*Iberomesornis*)
*סוג ללא מקור *Incolornis*
*סוג ללא מקור *Junornis*
*סוג ללא מקור *Kizylkumavis*
*סוג ללא מקור *Largirostrornis*
*סוג ללא מקור *Lectavis*
*סוג ללא מקור *Lenesornis*
*סוג ללא מקור *Liaoningornis*
*סוג ללא מקור *Longchengornis*
*סוג ללא מקור *Martinavis*
*סוג ללא מקור *Microenantiornis*
*סוג ללא מקור *Mirusavis*
*סוג ללא מקור *Monoenantiornis*
*סוג ללא מקור *Musivavis*
*סוג ללא מקור *Nanantius*
*סוג ללא מקור *Noguerornis*
*סוג ללא מקור *Orienantius*
*סוג ללא מקור *Otogornis*
*סוג ללא מקור *Paraprotopteryx*
*סוג ללא מקור *Parvavis*
*סוג ללא מקור *Piscivorenantiornis*
*סוג ללא מקור פרוטופטריקס (*Protopteryx*)
*סוג ללא מקור *Pterygornis*
*סוג ללא מקור *Qiliania*
*סוג ללא מקור *Sazavis*
*סוג ללא מקור *Shangyang*
*סוג ללא מקור סינואורניס (*Sinornis*)
*סוג ללא מקור *Xiangornis*
*סוג ללא מקור *Yuanjiawaornis*
*סוג ללא מקור *Yungavolucris*
*סוג ללא מקור *Yuornis*
*משפחה Avisauridae
*משפחה Bohaiornithidae
*משפחה Gobipterygidae
*משפחה Longipterygidae
*משפחה Pengornithidae

## קישורים חיצוניים

*
סנבו זן

**סנבו זן**, או בשמו הקודם סנבו קיודאן, פירושו ״שלושה אוצרות״ המסמלים את שלושת העקרונות הבסיסיים ביותר של הבודהיזם: בודהה, דהרמה וסנגהא.

אילו זן היא דרך פשוטה לגלות את העצמי האמיתי שלנו באמצעות חוויה ישירה וקונקרטית בהשגת שקט נפשי אמיתי. הדרך להגיע לחוויה זו היא זאזן (zazen-坐禅), תרגול של מדיטציית זן בישיבה. סנבו זן ביסודו זרם דתי זן-בודהיסטי שהוקם על ידי יסוטאני הקואון רושי (YASUTANI Haku'un Rôshi) בתאריך 8 בינואר 1954.

יסוטאני רושי, שנולד ב-5 בינואר 1885 בעיר שימיזו, מחוז שיזואוקה, יפן, הפך רשמית לנזיר בודהיסטי בסוטו כשהיה בן 13. בשנת 1925 פגש את הראדה סוגאקו רושי (HARADA Sogaku Rôshi), ובסופו של דבר הפך לאחד ממשיכי הדארמה שלו.

זן הגיע מסין ליפן במאה ה-12–13 דרך שני בתי ספר מרכזיים: בית הספר רינזאי ובית הספר סוטו. סנבו זן שילב לראשונה בתולדות הזן את המסורות של שני בתי הספר הללו כבית ספר עצמאי חדש. למרות שיוזמת ההקמה של יסוטאני הקואון רושי, במקור ככומר סוטו מגלה שהאופי הבסיסי של הארגון הוא זה של קו הסוטו עם "הישיבה הטהורה" שלו, הסנבו-זן גם אימץ את ההארה - שיטת הכשרה מקוונת של בית הספר רינזאי, להביא את התלמידים בצורה היעילה ביותר למימוש האני האמיתי שלהם.

## קישורים חיצוניים
* 

* 
* 

## הערות שוליים

קטגוריה:זן
קטגוריה:יפן
ברטיסלאבה (מחוז)

**מחוז ברטיסלאבה** (בסלובקית: **Bratislavský kraj**; בהונגרית: **Pozsonyi kerület**) הוא אחד משמונת מחוזות סלובקיה. בירת המחוז היא ברטיסלאבה, בירת המדינה. המחוז נוסד לראשונה בשנת 1923 וגבולותיו הנוכחיים הוגדרו בשנת 1996. מבחינת שטח מדובר במחוז הקטן ביותר מבין מחוזות סלובקיה, אך עקב תכונות העיור והתעשייה המפותחות בו הוא המחוז הצפוף ביותר.

## גאוגרפיה
המחוז ממוקם בדרום-מערב סלובקיה ושטחו עומד על 2,053 קמ"ר. המחוז מפוצל על ידי הרי הקרפטים המערביים הפנימיים המתחילים בברטיסלאבה וממשיכים צפון-מזרחה. ממערב לרכס שוכנת שפלת זהורי (Záhorie) וממזרח שפלה הדנובה, אזורים בהם מפותחת חקלאות חיטה ותירס. הנהרות העיקריים העוברים במחוז הם: מוראבה, דנובה והדנובה הקטנה. המחוז גובל מחוז טרנבה במזרח ובצפון, מחוז גיור-מושון-שופרון ההונגרי בדרום, ומדינות המחוז האוסטריות בורגנלנד ואוסטריה תחתית ממערב.

## דמוגרפיה
למרות שמדובר במחוז הקטן בשטח בסלובקיה, הצפיפות בו היא הגדולה ומספר התושבים בו אינו מהנמוכים. העיר הגדולה במחוז היא ברטיסלאבה (475,503) ואחריה העיר פזינוק (24,443). המחוז יש אחוז אורבניזציה גבוה במיוחד בסלובקיה. 

ההרכב האתני של אוכלוסיית המחוז (לפי מרשם אוכלוסין משנת 2011)
* סלובקים - 90.2%
* הונגרים - 4.0%
* צ'כים - 1.1%
* אחרים - 4.7% 
## כלכלה
במחוז ישנה כלכלה חזקה ומתקדמת, בין היתר ישנן תעשיות: כימיה, רכב, מכונות, אלקטרוניקה ומזון. כלכלת המחוז מהווה כרבע (20 מיליארד אירו) מהתמ"ג הסלובקי. נכון לשנת 2020 למחוז יש את התמ"ג הגבוה ביותר לנפש מכל האיחוד האירופי, 51,200 אירו לנפש. האזור מאופיין במגזר שלישוני חזק, בעוד שהמגזר הראשוני מהווה 1% והשניוני 20% בלבד.
## קישורים חיצוניים

* 

## הערות שוליים

קטגוריה:סלובקיה: מחוזות
תנועה פסיבית רציפה

שמאל|ממוזער|250px|מכשיר CPM לשיקום אורתופדי רפואי
**תנועה פסיבית רציפה** (באנגלית: **Continuous Passive Motion**, מוכר בעולם הרפואה כ-**CPM**), הוא מכשיר המשמש לשלב הראשון בשיקום לאחר ניתוח או טראומה אורתופדית או לאחר שבץ.

## עקרונות הטיפול והתועלת
מטרות השלב הראשון בשיקום: לשלוט בכאב שלאחר הניתוח, להפחית דלקת, לספק תנועה פסיבית במישור תנועה ספציפי, ולהגן על תיקון הריפוי או הרקמה. התנועה הפסיבית הרציפה, מתבצעת על ידי מכשיר, אשר מזיז ברציפות את המפרק בטווח תנועה מבוקר; הטווח המדויק תלוי בסוג המפרק, אך ברוב המקרים טווח התנועה גדל עם הזמן.

ה-CPM מצויד במנוע שמכופף את המפרק קדימה ואחורה בזווית המוגדרת מראש ומותאמות למצבו של המטופל. המכשיר מגדיל את טווח התנועה של המפרק לאורך זמן, מונע היווצרות צלקות, ומפחית כאבים באזור המפרק. במקביל, הפעילות הפסיבית מונעת את היחלשות השרירים, הרצועות והמפרקים, ומגבירה את זרימת הדם באזור הפגוע.

השימוש ב-CPM מתבצע בעקבות סוגים שונים של ניתוחי מפרקים משחזרים כגון החלפת ברך ושחזור רצועה צולבת קדמית. מנגנוני הפעולה שלו לסיוע בהחלמת המפרק תלויים בניתוח המבוצע. תפישת שיקום זו פותחה ב-1970 על ידי ד"ר רוברט ב. סלטר, והמכשיר פותח ב-1978 בסיוע המהנדס ג'ון סטרינגר.

## קישורים חיצוניים

* מכשירי CPM, באתר archive.org 
* רוברט ב.סאלטר - CPM, באתר continuouspassivemotion.org 
* שיקום בעקבות ניתוחי ברך, באתר ncbi.nlm.nih.gov 

## הערות שוליים

קטגוריה:שיקום
קטגוריה:פיזיותרפיה
איגור ריבקוב

**איגור ולדימירוביץ' ריבקוב** (ברוסית: **Игорь Владимирович Рыбаков**; נולד ב-16 במאי 1972) הוא איש עסקים רוסי, מיליארדר. בעלים משותף של תאגיד טכנוניקול  ומייסד קרן ריבקוב .

## ביוגרפיה
ריבקוב נולד ב-16 במאי 1972 במגניטוגורסק. בשנת 1989 סיים את לימודיו התיכוניים מס' 56 בלימוד מעמיק במתמטיקה, במקביל לכך - בית ספר פיזי וטכני מתכתב במכון מוסקבה לפיזיקה וטכנולוגיה. ואז ריבקוב התקבל לפקולטה לאלקטרוניקה פיזית וקוואנטית של המכון לפיזיקה וטכנולוגיה במוסקבה.

ב-1996 סיים את לימודיו במכון לפיזיקה וטכנולוגיה במוסקבה עם תואר מהנדס-פיזיקה.

בשנת 1992, בהיותו בשנה השלישית במכון, יחד עם חברו לכיתה סרגיי קולסניקוב , הקים את חברת טכנוניקל. בשנת 2015, החברה דורגה במקום ה-91 בין 200 החברות הפרטיות הגדולות ברוסיה לפי פורבס, בשנת 2018 היא דורגה במקום ה-111.

חבר ברשימת האנשים העשירים ביותר ברוסיה לפי מגזין פורבס מקום 85 בדירוג בשנת 2022 עם הון של 1.1 מיליארד דולר אמריקאי.

## קישורים חיצוניים

* 

* איגור ריבקוב, הערוץ הרשמי באתר יוטיוב
* 

## הערות שוליים

קטגוריה:מיליארדרים רוסים
קטגוריה:רוסים שנולדו ב-1972
לין (סם)

[ממוזער|המרכיבים של הלין: [קודאין-פרומתאזין, תרופת סירופ לשיעול, ממתקים וספרייט.]]
**לין** (באנגלית: **Lean**) המכונה גם "**משקה סגול**", "**סגול**" או "**שמן**", הוא משקה סמים פסיכואקטיבי, אשר מורכב מתרופה לשיעול או מסירופ קר המכיל קודאין ופרומתאזין עם משקה קל. מקורו של המשקה ביוסטון והוא מזוהה עם תרבות ההיפ הופ של דרום ארצות הברית.

## אטימולוגיה
ממוזער|כפית עם לין
המילה "לין" (lean) באנגלית פירושה "נטייה", והכוונה היא לנטייה של אנשים להתקשות בעמידה יציבה תחת השפעת שיכרון או סמים. עם זאת, לסם יש שמות נוספים, כגון "סירופ" "שתייה", "שתייה סגולה", "ווק", "תה טקסס", "ספרייט" ועוד.

## מרכיבים
בדרך כלל, לין מורכב מתרופת מרשם לשיעול שמכילה בעיקר קודאין ופרומתאזין. לעיתים היא מכילה תרופות שניתן לרכוש אותם ללא מרשם, כגון דקסטרומטורפן, מכיוון שיש להם את אותה השפעה ולא צריך לגשת לרופא על מנת להשיג אותם.

על מנת לגרום לסם להיות ידידותי למשתמש, נוסף לתרופת השיעול משקאות קלים בטעמי פירות, כגון ספרייט ופאנטה, ובדרך כלל מגישים את הלין בכוס חד פעמית. לעיתים נוסף לסם ממתק, על מנת להוסיף לסם טעם מתקתק.

## השפעה
ההשפעות של לין הן חזקות וגורמות ל"הרגשה טובה", שמתבטאת ב"פגיעה במיומנות מוטורית, בעייפות, ובתחושת ניתוק מכל חלקי הגוף האחרים". יש הטוענים כי השימוש בסודה, בסירופ ובממתקים, משאיר טעם לוואי חזק בפה שלעיתים נשאר לאורך זמן. לעיתים משתמשים בלין בערבוב עם אלכוהול או עם סמים אחרים.

### סיכונים
כאשר מקבלים מרשם ללין, וכאשר משתמשים בו בכמויות הנכונות, הלין בטוח למדי, אך כאשר משתמשים בו בכמויות גדולות, הוא יכול לפגוע במשתמש. מנת יתר של לין עלולה לפגוע במערכת העצבים המרכזית ועלולה לגרום לדיכוי נשימתי. שימוש באלכוהול או בסמים אחרים ביחד עם הלין, עלול להגדיל את הסיכויים לדיכוי מערכת העצבים.

## היסטוריה
הלין התפתח ביוסטון בסביבות שנות ה-60, כאשר זמרי בלוז היו לוקחים תרופה לשיעול עם בירה. זמרי הבלוז היו גרים בשכונות הרובע החמישי, הרובע השלישי ובסאות' פארק ביוסטון, וראפרים שגדלו באותם שכונות בעיר, אימצו את הלין והביאו אותו לתרבויות שונות. בשנות ה-80 ובשנות ה-90, התחילו להשתמש בקודאין ובסירופ פרומתאזין, והשילוב נהיה פופולרי עד שנות ה-90.

## קישורים חיצוניים

## הערות שוליים

קטגוריה:סמים פסיכואקטיביים
קטגוריה:תופעות אינטרנט
פאל פרקש

**פאל פרקש** (במקור **זיגפריד פאול (פרדי) שלזינגר**, בין שנים 1892–1910 שמו היה **פאל וולפנר,** בהונגרית: **Farkas Pál**; וינה, 27 בנובמבר 1878 – בודפשט, 23 באפריל 1921) היה סופר, סוציולוג, עורך דין, חבר האספה הלאומית ההונגרית (חבר פרלמנט), יהודי-הונגרי חבר באגודת פטפי משנת 1909.

## קורות חיים
פאל שלזינגר נולד במשפחה יהודית כבנם של הרופא לאיוש שלזינגר (1846–1881) ומנשואיה הראשונים של אנה גולדברגר מבודה (1850–1893). לאחר מותו המוקדם של האב (רק בן 37), אמו נישאה ליוז'ף וולפנר, מייסד חברת ההוצאה לאור זינגר וולפנר, אשר זמן קצר לפני מות אשתו אנה בשנת 1892,אימץ את פאל הקטין ואת אחיו הצעיר אוטו ג'רג' (1880–1905) שנפטר גם הוא בגיל צעיר (25) מייד לאחר שסיים את לימודיו בווינה בעת שהיה מתמחה במשפטים. אחיו למחצה אישטוואן פרקש היה צייר.

פאל וולפנר (בטרם החליף את שמו לפרקש) למד בבית ספר תיכון בווינה ובשנת 1896 סיים שם את בחינות הבגרות. הוא השלים את לימודיו האקדמיים במשפטים באוניברסיטת בודפשט (כיום שמה אוניברסיטת אטווש לוראנד), שם הפך לנשיא "חוג האוניברסיטה" ולעורך עיתוני האוניברסיטה, ולאחר מכן נבחר לנשיא הראשון של "האגודה הלאומית של המתמחים במשפטים". הוא היה גם ממייסדי "האגודה ההונגרית למדעי החברה", והיה גם המזכיר הכללי שלה. הוא התנדב והתגייס מיד לצבא עם פרוץ מלחמת העולם הראשונה.

ניתן לומר על עבודתו כסופר שהיא עשירה מאוד. בנוסף לסיפורת הוא עסק גם במחקרים היסטוריים וסוציולוגיים. בשנת 1910, כבר לאחר שינוי שם משפחתו לפרקש, התקבל כחבר באגודת פטפי ומאוחר יותר נבחר כחבר פרלמנט. הוא השתייך לחוג של הרוזן אישטוואן טיסה ראש ממשלת הונגריה (פעמיים), כמו הסופר פרנץ הרצג.

הוא השתמש גם בשמות בדויים ובחתימות הבאות ביצירותיו: Fp.; FP; סיגמא; Fs; פאל וולפנר; פרקש-וולפנר.

## יצירותיו
שמאל|ממוזער|356x356 פיקסלים

### רומנים ומחזות
* נערת אימרפלבה (1904)
* קרב עקרים (1905)
* העריק (1907)
* ד"ר הרטמן (1911)
* המינואט האחרון (1912)
* יומנו של המתנדב (מחזה, 1912)
* אולגה (1905); מקוון אינטרנט
* אלילים (מחזה, 1907)
* הקרב של וארשאן (מחזה, 1912)

### רומני נוער
* נציב הכנס (דרמה - הועלה בתיאטרון הלאומי - 1913)
* הערות של רופא (1913)
* הערות ממורה (1917)
* אטלקה קוטי (1917)
* סטריגוניוס (1918)
* מכרה הנחושת באשריאד (1918)
* הנערה מזנזיבר (1919)
* אוצר מיתרידטס (1920)
* האמת חייה (1921)
* יד האימאם הבלתי נראה (1923)
* נער הונגרי בצבא נפוליאון
* לאצי בטורקיה

### תיאורי מסע
* תמונות מסע במזרח על ארץ ישראל ומצרים.

יצירתו המלומדת הפופולרית היא היצירה בת 8 כרכים *Revolution and Empire*.

### עבודותיו המדעיות
* ההיסטוריה וההוראה של הסוציאליזם (1901)
* מאבקי מעמדות במאה התשע-עשרה (1904)
* סקיצות מתולדות הליברליזם (1905)
* הגירה לארצות הברית (1908)
* המהפכה הצרפתית (I-II, 1912) ( Revolution and Empire Series)
* Staatsstreich und Gegenrevolution in der Türkei (1909)

## קישורים חיצוניים

* עבודות MTDA (ארכיון דיגיטלי של מדעי החברה ההונגריים) מאת פאל וולפנר (1878–1921)
* Magyar életrajzi lexikon I – IV. פאל פרקש, וולפנר

## הערות שוליים

קטגוריה:סופרים יהודים הונגרים
קטגוריה:עיתונאים יהודים הונגרים
קטגוריה:עורכי דין יהודים הונגרים
קטגוריה:יהודים בצבא האוסטרו-הונגרי במלחמת העולם הראשונה
קטגוריה:וינה: אישים
קטגוריה:סוציולוגים יהודים
קטגוריה:חברי אגודת פטפי
קטגוריה:חברי האספה הלאומית ההונגרית
קטגוריה:פוליטיקאים יהודים הונגרים
קטגוריה:יהודים חברי הפרלמנט ההונגרי
קטגוריה:הונגרים שנולדו ב-1878
קטגוריה:הונגרים שנפטרו ב-1921
ניקולאו דומיטרו

**ניקולאו מנואל דומיטרו קרדוסו** (באיטלקית: **Nicolao Manuel Dumitru Cardoso**; נולד ב-12 באוקטובר 1991 בנאקה שבשוודיה) הוא כדורגלן איטלקי המשחק בעמדת קשר הכנף בקבוצת בורי ראם יונייטד.

## קריירת מועדונים
דומיטרו שיחק בקבוצות נאפולי מהסרייה א', אמפולי, טרנאנה, צ'יטדלה, רג'ינה קלצ'ו, לאטינה וליבורנו מהסרייה ב', וריה מליגת העל היוונית, נוטינגהאם פורסט מהפוטבול ליג צ'מפיונשיפ, אלקורקון וז'ימנסטיק טרגונה מהליגה הספרדית השנייה, גז מתאן מדיאש מליגת העל הרומנית וסוואן בלווינגס מליגת הכדורגל של קוריאה הדרומית.

ב-17 בינואר 2022 חתם על חוזה לחצי עונה ב-UTA ארד מליגת העל הרומנית.

ב-26 ביוני 2022 חתם על חוזה לעונה ב-בני סכנין מליגת העל הישראלית. ב-27 באוגוסט כבש את שעריו הראשונים בקבוצה כשכבש צמד במשחק הבכורה שלו בניצחון 2-0 על הפועל תל אביב.

ב-8 ביולי 2023 חתם בבורי ראם יונייטד מליגת העל התאילנדית.

## קישורים חיצוניים

## הערות שוליים

קטגוריה:כדורגלנים שוודים
קטגוריה:כדורגלנים איטלקים
קטגוריה:קשרי כדורגל שוודים
קטגוריה:קשרי כדורגל איטלקים
קטגוריה:כדורגלני אמפולי
קטגוריה:כדורגלני נאפולי
קטגוריה:כדורגלני טרנאנה
קטגוריה:כדורגלני רג'ינה קלצ'ו
קטגוריה:כדורגלני וריה
קטגוריה:כדורגלני לאטינה
קטגוריה:כדורגלני נוטינגהאם פורסט
קטגוריה:כדורגלני אלקורקון
קטגוריה:כדורגלני ז'ימנסטיק טרגונה
קטגוריה:כדורגלני ליבורנו
קטגוריה:כדורגלני גז מתאן מדיאש
קטגוריה:כדורגלני בני סכנין
קטגוריה:כדורגלני בורי ראם יונייטד
קטגוריה:כדורגלנים זרים בישראל
קטגוריה:איטלקים ממוצא ברזילאי
קטגוריה:ספורטאים שוודים בספרד
קטגוריה:ספורטאים איטלקים בספרד
קטגוריה:ספורטאים זרים ברומניה
קטגוריה:ספורטאים זרים בקוריאה הדרומית
קטגוריה:ספורטאים שוודים בישראל
קטגוריה:ספורטאים איטלקים בישראל
קטגוריה:ספורטאים זרים ביוון
קטגוריה:ספורטאים איטלקים ברומניה
קטגוריה:ספורטאים זרים בתאילנד
קטגוריה:שוודים שנולדו ב-1991
קטגוריה:איטלקים שנולדו ב-1991
Ramenez la coupe à la maison

**Ramenez la coupe à la maison** (בעברית: **הביאו הביתה את הגביע**) הוא שיר אליפות צרפתי שבוצע על ידי Vegedream ב-19 ביולי 2018, השיר בוצע לראשונה בגמר מונדיאל 2018.

השיר הגיע למקום הראשון במצעד השבועי של SNEP הצרפתי, והגיע במקום השלישי במצעד השווייצרי.

היקף המכירות הגיע לתקליט זהב בפורטוגל ודנמרק ותקליט פלטינה בנורווגיה וספרד.

## שמות השחקנים שמופיעים בשיר
בשיר מוזכרים שמותם של שחקני נבחרת צרפת:

### מצעדי פזמונם שנתיים

## קישורים חיצוניים

* 

## הערות שוליים

קטגוריה:מונדיאל 2018
קטגוריה:סינגלים שהגיעו למקום הראשון במצעד הסינגלים של SNEP
הנרי קלרנס בולדרידג'

**הנרי קלרנס בולדרידג**' (באנגלית: **Henry Clarence Baldridge**; ) היה פוליטיקאי אמריקאי מאיידהו, איש המפלגה הרפובליקנית, שכיהן כמושל איידהו ה-14 בשנים 1927–1931. לפני כן, החל מ-1923 הוא כיהן כסגן מושל המדינה.
## ראשית חייו
הנרי קלרנס בולדרידג' נולד בכפר קארלוק שבאילינוי, שם התחנך בבתי ספר ציבוריים. הוא למד באוניברסיטת וסליאן אילינוי, ולאחר מכן לימד בבית ספר. ב-1893 נשא בולדרידג' לאישה את קורה א. מק'קרייטון. לזוג נולדו בן ובת.
## קריירה
ב-1904 עבר בולדרידג' מאילינוי לדרום-מערב איידהו והתיישב בעיר פארמה, שם הוא עסק במסחר. בהמשך הוא עסק בסחר בכלי עבודה והיה נשיא הבנק המקומי. ב-1911 נבחר בולדרידג' לבית הנבחרים של איידהו, וב-1913 נבחר לסנאט של המדינה, בו הוא כיהן תקופת כהונה אחת. ב-1922 הוא נבחר כסגן מושל איידהו ה-15. ב-1924 הוא נבחר לכהונה שנייה בתפקיד וכיהן בו תחת המושל צ'ארלס מור. ב-1926 נבחר בולדרידג' כמושל איידהו, וב-1928 נבחר לכהונה שנייה. אף על פי שהוא הזהיר מפני הרחבת תוכניות הבנייה הציבורית, נעשו תוספות משמעותיות לקמפוס אוניברסיטת איידהו במוסקו. סלילת הכבישים המדינתיים מומנה על ידי הטלת מס על הדלק.

לאחר תום כהונתו כמושל בינואר 1931, שב בולדרידג' למגוון עסקים. ב-1942 הוא התמודד בבחירות על מושב מחוז הבחירה הראשון של איידהו בבית הנבחרים של ארצות הברית, אך נוצח בבחירות הכלליות על ידי חבר הבית המכהן קומפוטון וייט.

## מותו
לאחר פטירת רעייתו ב-1941, עבר בולדרידג' ב-1942 מפארמה לבויסי.

הנרי קלרנס בולדרידג' נפטר בבויסי ב-8 ביוני 1947. הוא נטמן בבית הקברות של פארמה.

## קישורים חיצוניים
* הנרי קלרנס בולדרידג' באתר אגודת המושלים הלאומית 
* הנרי קלרנס בולדרידג' באתר The Political Graveyard 
* 

## הערות שוליים

קטגוריה:אמריקאים ילידי אילינוי
קטגוריה:מושלי איידהו
קטגוריה:מושלי מדינות ארצות הברית מהמפלגה הרפובליקנית
קטגוריה:סגני מושלי איידהו
קטגוריה:חברי בית המחוקקים של איידהו
קטגוריה:בוגרי אוניברסיטת וסליאן אילינוי
קטגוריה:אמריקאים שנולדו ב-1868
קטגוריה:אמריקאים שנפטרו ב-1947
ראש ממשלת סלובקיה

**ראש ממשלת הרפובליקה הסלובקית** (בסלובקית: **Predseda vlády Slovenskej republiky**) הוא ראש הממשלה בסלובקיה. באופן רשמי מדובר בתפקיד החוקתי השלישי בדרגתו (אחרי הנשיא ויו"ר הפרלמנט), אך בפועל מדובר בתפקיד הפוליטי המוביל במדינה. מאז עצמאותה של סלובקיה בשנת 1993, כיהנו 9 פוליטיקאים כראשי הממשלה. כיום נושא בתפקיד הפוליטיקאי רוברט פיצו.

## היסטוריה
משרד ראש הממשלה הצ'כוסלובקי נוסד בשנת 1969 על ידי שינוי החוקה של הרפובליקה הסוציאליסטית הצ'כוסלובקית במהלך מאבקים על השליטה הסובייטית במדינה, תקופה שנקראה לימים האביב של פראג. עם עצמאותה של סלובקיה בשנת 1993 נוסד משרד ראש הממשלה הסלובקי ומאז כיהנו בו 9 ראשי ממשלה.

מכיוון שסלובקיה היא דמוקרטיה פרלמנטרית, ראש הממשלה אחראי גם על עבודה הפרלמנט הסלובקי. החוקה הסלובקית קובעת על ראש הממשלה זקוק לאמון הפרלמנט במשך כל כהונתו. כשראש ממשלה מאבד את אמון הפרלמנט, על הנשיא לפטר את ראש הממשלה ולמנות ראש ממשלה חדש או להשאירו עם סמכויות מוגבלות עד להחלטה על ראש ממשלה חדש. בנוסף, לא ראש הממשלה ממנה את שרי ממשלתו אלא הנשיא, אם כי מדובר בצעד די רשמי וראש הממשלה הוא זה שבפועל ממליץ לנשיא את מי למנות.

## רשימת ראשי הממשלה

*
קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:סלובקיה: פוליטיקה
מתיאס אוליברה

**מתיאס אוליברה מירמונטס** (בספרדית: **Mathías Olivera Miramontes**; נולד ב-31 באוקטובר 1997) הוא כדורגלן אורוגוואי המשחק בעמדת המגן בנאפולי ובנבחרת אורוגוואי.

## קריירה
אוליברה, יליד מונטווידאו, הוא בוגר מחלקת הנוער של נסיונל. לאחר שהתקדם במערך הנוער, הוא ערך את הופעת הבכורה שלו בקבוצה הבוגרת ב-13 בפברואר 2016 בניצחון 0–3 על ריבר פלייט במסגרת הליגה המקומית.

אוליברה הופיע רק במשחק אחד נוסף עבור המועדון בהפסד 0–2 לפלאסה קולוניה ב-29 בפברואר 2016. בדצמבר אותה השנה נקנה על ידי אטנאס.

### חטאפה
ב-14 באוגוסט 2017 חתם אוליברה על חוזה לשש שנים בחטאפה מהליגה הספרדית.

הוא הבקיע את השער הראשון שלו בקבוצה ב-21 באפריל 2018 בניצחון 0–1 על אייבר.

ב-4 ביולי 2018 אלבסטה מהליגה הספרדית השנייה החתימה את אוליברה בהשאלה לעונה אחת. הוא שיחק 15 משחקים וכבש שער עבור המועדון לפני שהשאלתו נקטעה על ידי חטאפה ב-25 בינואר 2019.

### נאפולי
ב-26 במאי 2022 הוחתם לשלוש שנים על ידי נאפולי מהסרייה א', אליה הצטרף החל מ-1 ביולי 2022. ב-9 באוקטובר כבש שער בכורה בקבוצה, בניצחון 1–4 על קרמונזה.

## קריירה בינלאומית
ב-27 בינואר 2022 ערך אוליברה את הופעת הבכורה שלו בנבחרת אורוגוואי, בניצחון 1-0 על נבחרת פרגוואי במסגרת מוקדמות מונדיאל 2022.

## תארים
**נאפולי**

* אליפות איטליה: 2022/2023, 2024/2025

## קישורים חיצוניים

## הערות שוליים

קטגוריה:כדורגלנים אורוגוואים
קטגוריה:מגני כדורגל אורוגוואים
קטגוריה:מונטווידאו: כדורגלנים
קטגוריה:כדורגלני חטאפה
קטגוריה:כדורגלני נסיונל
קטגוריה:כדורגלני אלבסטה
קטגוריה:כדורגלני נאפולי
קטגוריה:כדורגלני נבחרת אורוגוואי
קטגוריה:כדורגלני מונדיאל 2022
קטגוריה:כדורגלני קופה אמריקה 2024
קטגוריה:ספורטאים אורוגוואים בספרד
קטגוריה:ספורטאים אורוגוואים באיטליה
קטגוריה:אורוגוואים שנולדו ב-1997
אנדרטה לחללי אסון השייטת

ה**אנדרטה לחללי אסון השייטת** היא אנדרטה הניצבת בדרומה של טיילת ראשון לציון שלחוף הים התיכון. הוא מנציחה את שמות 12 הנופלים באסון השייטת בשנת 1997.

האנדרטה מורכבת מ-12 לוחות מתכת הצבועים באפור כגופה של אונייה. כל זוג לוחות מחובר זה לזה בזווית, כך שלכל זוג חתך משולש. הם מסודרים במעגל על גבי משטח מרוצף בנטייה קלה כלפי פנים, באופן היוצר צורה של מגן דוד. בראש כל לוח נקבעה לוחית פרספקס כחולה בעלת שפה גלית, המוצבת בתוך תושבת המחוזקת במסמרות, בדומה ללוחות בגופו של כלי שיט. כל אחת מהלוחיות נושאת את פרטיו של אחד הנופלים ואת איור סיכת הלוחם בשייטת 13.

על גבי אחד הלוחות קבועה הכתובת: **לזכר 12 לוחמי הקומנדו הימי, שייטת 13, שנפלו במבצע "שירת הצפצפה", בכפר אנצרייה בלבנון, בלילה שבין ה-4 ל-5 בספטמבר 1997**.

הטיילת הסמוכה נקראה **טיילת שייטת 13** לכבוד הנופלים, וגם שמה מוצג על גבי אחד הלוחות שבאנדרטה.

האנדרטה הוקמה ביוזמת אביו של רז טבי, אחד הנופלים בפעולה, שהיה תושב ראשון לציון. היא תוכננה על ידי האדריכל רענן כספי ונחנכה בשנת 2008.

אנדרטה נוספת לחללי אסון השייטת מוצבת בחוף המושב שבי ציון.

## קישורים חיצוניים

* 

חללי אסון השייטת
אסון שייטת 13
אסון שייטת 13
קטגוריה:שייטת 13
גביע המדינה בכדורסל 2023

**[[גביע המדינה בכדורסל]] לשנת 2023** היא התחרות ה-63 מאז היווסדו של המפעל. הפועל ירושלים זכתה בגביע בפעם השביעית בתולדותיה, לאחר ניצחון על מכבי תל אביב במשחק הגמר שנערך בפיס ארנה ירושלים.

## שיטת המשחקים
בזהה לעונה הקודמת, פוצל מפעל גביע המדינה ל-2, טורניר זה יכלול 8 קבוצות בלבד מליגת העל, שסיימו את הסיבוב הראשון של הליגה במקומות 1–8 וטורניר גביע הליגה הלאומית שכולל את כל 14 הקבוצות בליגת המשנה ויחל בחודש אוקטובר 2021.

איגוד הכדורסל הגיע עם הסכם לחברת מגדל שתשמש כנותנת החסות לגביע.

הקבוצות שסיימו את הסיבוב הראשון במקומות 1–4 יוגרלו נגד הקבוצות שסיימו במקומות 5–8 ללא הצלבה כאשר זהות המארחת תקבע בהגרלה.

## רבע הגמר
הגרלת הסיבוב הראשון נערכה ב-3 בינואר 2023 לאחר סיום המחזור ה-11 בליגת העל. הקבוצות במקומות 1–4 בזמן ההגרלה הוגרלו כנגד הקבוצות במקומות 5–8. הסיבוב הראשון נערך ב-14 עד 16 בינואר. שלב חצי הגמר והגמר נערכו בחודש פברואר.

## חצי הגמר
הגרלת חצי הגמר נערכה ב-16 בינואר 2023.
בתחילה היה צריך להיערך בפיס ארנה בירושלים, אך עקב דרישות כספיות פרסם איגוד הכדורסל שהמשחק הועבר להיכל טוטו חולון., אך לאחר העפלת הפועל ירושלים לשלב חצי הגמר הוחזר המשחק לירושלים, עקב כך עתרה הפועל חיפה לבית הדין של איגוד הכדורסל בבקשה להשיב את שלב חצי הגמר וכי מהלך המעבר לירושלים היה בלתי תקין. בית הדין של האיגוד החליט להעביר את ההחלטה להנהלת האיגוד שהצביעה על העברת משחקי חצי הגמר והגמר לירושלים. לאחר ההחלטה הגישה חברת הניהול של היכלי הספורט חולון תביעה כנגד איגוד הכדורסל בטענת הפרת חוזה, אך משכה אותה עקב חוסר הזמנים להפוך החלטה ולקיים משחק בחולון.

## הגמר

## הערות שוליים

קטגוריה:2023 בישראל: כדורסל
קטגוריה:תחרויות כדורסל ב-2023
קטגוריה:עונות בגביע המדינה בכדורסל
גביע הליגה הלאומית 2022/2023

**[[גביע הליגה הלאומית]] בכדורסל** לעונת **** היא התחרות השנייה מאז היווסדו של המפעל.
עירוני נהריה זכתה בגביע.

הגרלת המשחקים נערכה ב-23 באוגוסט 2022.

## סיבוב ראשון
המשחקים נערכו ב-21 וב-22 באוקטובר 2022. בסיבוב הראשון שוחקו 6 משחקים בהשתתפות 12 קבוצות, עירוני נהריה והפועל עפולה הוגרלו והעפילו אוטומטית לשלב הבא.

## רבע הגמר
המשחקים נערכו ב-8 בנובמבר 2022. בסיבוב זה שוחקו 4 משחקים בהשתתפות 8 קבוצות, 6 הקבוצות המעפילות מהשלב הקודם אליהם הצטרפו עירוני נהריה והפועל עפולה שזכו בהגרלה בסיבוב הקודם.
מנצחות משחקים 3, 4, 5 ו-7 אירחו את המשחקים בשלב זה.

## חצי הגמר
המשחקים נערכו ב-20 בדצמבר 2022. בסיבוב זה שוחקו 2 משחקים בהשתתפות 4 קבוצות שהעפילו משלב רבע הגמר. שני המשחקים נערכו באולם קריית מנחם ברמלה.

## הגמר
שתי המעפילות משלב חצי הגמר התמודדו במשחק גמר על תואר מחזיקת הגביע, במשחק שנערך ב-29 בדצמבר בבית מכבי בראשון לציון, בתחילה היה אמור היה המשחק להיערך באולם קריית מנחם ברמלה בזהה לחצי הגמר, אך לאחר חצי הגמר הועבר המשחק לראשון לציון.

עירוני נהריה זכתה לראשונה בתואר.

קטגוריה:2022 בישראל: כדורסל
קטגוריה:תחרויות כדורסל ב-2022
טי-שרט (שיר)

"**טי-שרט**" הוא שיר שבוצע בידי הלהקה הישראלית ג'יין בורדו, ויצא לאור ב-25 בינואר 2022.

## רקע וכתיבה
השיר נכתב בידי סולנית הלהקה דורון טלמון והולחן בידי טלמון ובן-זוגה וחברה ללהקה מתי גלעד. בשיר מספרת טלמון על ילדותה. השיר יצא בצירוף קליפ שבוים בידי עומר אלוני.

## ביקורת
מבקר המוזיקה יוסי חרסונסקי סקר את השיר בחיוב, והעניק לו שלושה וחצי כוכבי זהב מתוך חמישה.

## מיקומי שיא

## קישורים חיצוניים

* 
* 

## הערות שוליים

קטגוריה:שירי ג'יין בורדו
קטגוריה:שירים בעברית
קטגוריה:שירים על ביגוד ואופנה
ילדים אהבה שירה

"**ילדים אהבה שירה**" הוא שיר שבוצע בידי הלהקה הישראלית ג'יין בורדו, ויצא לאור ב-15 באוגוסט 2021.

## רקע וכתיבה
השיר נכתב והולחן בידי סולנית הלהקה דורון טלמון ועובד והופק בידי טלמון יחד עם בן-זוגה מתי גלעד ורועי אביטל.

השיר שוחרר בצירוף קליפ שבוים בידי עומר אלוני. בקליפ נראית טלמון כשהיא מאוכזבת וזועמת מהכותרות בעיתונים ובטלוויזיה, ומחליטה לרוץ לנשיאות. בהמשך היא אכן נבחרת כנשיאה, אולם בסוף הקליפ היא נראית מחזיקה עיתון בו נכתב שהיא התפטרה מתפקידה משום שהיא "מעדיפה להתרכז בילדים אהבה ושירה".

הקליפ מלא ברמיזות למצב הפוליטי והכלכלי בישראל במהלך מגפת הקורונה, וכולל גם קריצות לשירי עבר של הלהקה.

## ביקורת
מבקר המוזיקה יוסי חרסונסקי סקר את השיר בחיוב, והעניק לו ארבעה כוכבי זהב מתוך חמישה.

## מיקומי שיא

## קישורים חיצוניים
* 

## הערות שוליים

קטגוריה:שירי ג'יין בורדו
קטגוריה:שירים בעברית
סלומון כהן

**סלומון (שלמה) כהן** (נולד ב-1944) הוא ממקימי היישוב מיתר, ראש המועצה המקומית מיתר בין השנים 1998 – 2008 וחבר המועצה מיום הקמת היישוב ועד 2018, במשך 33 שנה.

## ביוגרפיה
נולד במרוקו ב-1944 לאליהו ויקוט. עלה בשנת 1962.
### קריירה פוליטית
היה חבר הנהלת "אגודת מתיישבי נחל חברון" שייסדה את היישוב מיתר בראשית שנות ה-80, ונשא בה מספר תפקידים בהם מזכיר האגודה. עם הקמת המועצה הממונה ב-1985 התמנה להיות חבר מועצה. מאז כיהן כחבר מועצה בראשות הרשימה המקומית של מפלגת העבודה והתמודד מטעמה לתפקיד ראש המועצה בבחירות הראשונות למועצת מיתר בשנת 1993, אך הפסיד בסיבוב השני לאליהו שפירא. לקראת הבחירות שהתקיימו בשנת 1998 הקים את סיעת "מיתר 1", ונבחר מטעמה לראשות המועצה כשהוא גובר על ראש המועצה המכהן שפירא. בבחירות שהתקיימו בשנת 2003 נבחר לקדנציה נוספת. בבחירות שהתקיימו בשנת 2008 הפסיד לאבנר בן-גרא, אך המשיך לכהן כחבר מועצה מטעם מיתר אחת. התמודד לראשות המועצה גם בבחירות שהתקיימו בשנת 2013 אך לא זכה. בבחירות שהתקיימו בשנת 2018 לראשונה לא עברה רשימתו את אחוז החסימה.

בשנת 2013 חויב כהן, בצעד חריג שהמליצה ועדה בראשות השופט ורדימוס זיילר, לשלם קנס בסך 7500 שקלים, בגין השקעות כספיות שהשקיעה המועצה בתקופת כהונתו שבוצעו בניגוד לסמכויות והובילו להפסד כספים.

### קריירה אישית
לאחר תום כהונתו כראש מועצה, שימש בין 2009 ל-2014 כמנהל שיווק לאזור הדרום של החברה לאוטומציה. בשנת 2014 החל לשמש כמנהל שיווק ארצי בחברת מטרופולינט מבית מילגם.

כהן נשוי לסימה, אב לארבעה ילדים וסב לנכדים.

## קישורים חיצוניים
* סלומון כהן, באתר מרכז השלטון המקומי.
## הערות שוליים

קטגוריה:ראשי מועצת מיתר
קטגוריה:ראשי רשויות מקומיות שנבחרו ברשימה עצמאית
קטגוריה:מייסדי יישובים בארץ ישראל
קטגוריה:ישראלים ילידי מרוקו
קטגוריה:עולים בשנות ה-1960
קטגוריה:ישראלים שנולדו ב-1944
Never Say Never

"**Never Say Never**" (בעברית: "**לעולם אל תגיד לעולם לא**") הוא שיר שהוקלט על ידי הזמר-יוצר הקנדי ג'סטין ביבר, בשיתוף עם הראפר האמריקאי ג'יידן סמית'. זהו שיר הנושא של אלבום הרמיקס השני והאלבום הרביעי של ביבר, *[[Never Say Never: The Remixes]]*.

"Never Say Never" יצא לאור כסינגל שיווקי ב-8 ביוני 2011, וכסינגל רשמי והיחיד מתוך האלבום ב-14 בפברואר 2011.

השיר נכתב על ידי ג'יידן סמית', אדם מסינג'ר, נאסרי אטווה , עומר רמברט, קוק הראל  וג'סטין ביבר, בהשראת הסרט "קראטה קיד" בו שיחק ג'יידן, ואף היה לשיר הנושא שלו.

## רקע
שלושה ימים לאחר השקת הסרט הדוקומנטרי "ג'סטין ביבר: Never Say Never", פורסם אלבום הרמיקסים *[[Never Say Never: The Remixes]]* של ביבר, שדורג במקום הראשון בקנדה ובארצות הברית מיד עם כניסתו למצעדים. ליציאת האלבום קדמה יציאת הסינגל "Never Say Never" - ששימש כסינגל המוביל היחיד של האלבום.

## הפצה
עם יציאתו ב-8 ביוני 2011, נכנס השיר היישר לעשרים השירים המובילים במצעדים בקנדה, נורווגיה וניו זילנד, תוך שהוא נכנס לארבעים הראשונים באוסטרליה ובמדינות נוספות. לאחר שיצא מחדש כסינגל המוביל והיחיד מתוך אלבום הרמיקס *[[Never Say Never: The Remixes]]*, נכנס היישר לעשירייה הפותחת בבילבורד הוט 100, והפך לסינגל השני המצליח של ביבר, עם רווחים שמנו 5,282,500 דולר ברחבי העולם.

## וידאו קליפ
הווידאו קליפ הנלווה לשיר, בוים על ידי Honey, והועלה לערוץ היוטיוב של ביבר בשידור חי ב-28 במאי, בקליפ השיר נכללו קטעים מהסרט "קראטה קיד" לצד צילומים של ג'יידן סמית' וביבר מקליטים את השיר תוך כדי שהם משחקים ורוקדים באולפן הקלטות.

בשנת 2022 הגיע הקליפ למיליארד צפיות והוא השיר ה-11 של ביבר שחצה את הרף הזה.

בזמן צילום הקליפ ביבר היה בן 17, וסמית' בגיל 12.

[200px|ממוזער|שמאל|[ג'יידן סמית' בנו של השחקן האמריקאי ויל סמית']]
200px|ממוזער|נאסרי אטווה , קנדי ממוצא פלסטיני שלקח חלק בכתיבת השיר

## ביצועים
[200px|ממוזער|ביבר מופיע בסנטול שבאינדונזיה, במהלך סבב ההופעות [My World Tour, 23 באפריל 2011]]
סמית' הצטרף לביבר במהלך העצירה שלו במדיסון סקוור גארדן כחלק מסיבוב ההופעות , כדי לצלם שם את הסצנות שלהם שיופיעו לאחר מכן בסרט התיעודי של ביבר ג'סטין ביבר: Never Say Never.

ביבר וסמית' ביצעו יחד את השיר בסיבוב ההופעות , וב-.

## מיקומי שיא
[300px|ממוזער|לאחר שיצא מחדש כסינגל המוביל והיחיד מתוך אלבום הרמיקס ''[Never Say Never: The Remixes'', נכנס היישר לעשירייה הפותחת בבילבורד הוט 100]]

## נתוני מכירות

## ראו גם
*דיסקוגרפיה של ג'סטין ביבר

## קישורים חיצוניים

* ג'וסלין וונה, JUSTIN BIEBER, JADEN SMITH PREMIERE 'KARATE KID' VIDEO, 'NEVER SAY NEVER', MTV, 
* 
* 

## הערות שוליים

קטגוריה:שירי ג'סטין ביבר
קטגוריה:שירים באנגלית
קטגוריה:שירים שנכתבו על ידי ג'סטין ביבר
קטגוריה:שירים מסרטי קולנוע
קטגוריה:סינגלים בהוצאת איילנד רקורדס
שמואל דניאל

הרב **שמואל דניאל** היה פוסק הלכה, מדייני שאלוניקי ואזמיר במאה ה-17 ומחבר ספר **זקן שמואל**.

## תולדותיו
פעל בשאלוניקי בתחילה ולאחר מכן נדד לאזמיר, משם ענה לשאלות גם מיוזיל חיסאר. עמד בקשרי הלכה עם רבני דורו, תשובות ממנו מופיעות בספרו של רבי חיים בנבנישתי "בעי חיי", אתו התכתב בשנת ה'תי"ב, עת היה רבי שמואל כבר באזמיר. דבריו מוזכרים בספרי האחרונים, וביניהם מרן החיד"א, הרב עובדיה יוסף, רבי יוסף חיים מבבל ורבי רחמים חי חויתה הכהן.

## חיבוריו
ממוזער|זקן שמואל
ספרו **זקן שמואל** (אזמיר תקט"ז) על ארבעה טורים ובית יוסף. את הספר הביא לדפוס צאצאו של המחבר, רבי מצליח מאיר שעלה מאזמיר לירושלים, והוגה (הובא לדפוס) על ידי חתנו של רבי מצליח, רבי משה סוסי, שבמקומות רבים כתב הערות וחידושים שמופיעים בחיבור אחרי המילים "אמר המגיה". החיבור הוא שאריות של ספר גדול שחיבר ונשרף. בספר ישנם מקומות בהם אכלו עכברים את כתב היד ובחלקו פשה ריקבון עד שהגיע לדפוס.

כתב גם קונטרס גדול המחולק לסימנים אליו הוא מפנה בספרו, שלא הגיע לידינו.

## לקריאה נוספת
* חכמי סלוניקי, תשנ"ב, חלק א', מבוא

## קישורים חיצוניים
* 

## הערות שוליים

קטגוריה:איזמיר: רבנים
קטגוריה:סלוניקי: רבנים
קטגוריה:סלוניקי: יהודים
קטגוריה:האימפריה העות'מאנית: רבנים
קטגוריה:רבנים יוונים
קטגוריה:רבנים טורקים
קטגוריה:פרשני הטור
קטגוריה:רבנים: אחרונים
קטגוריה:רבנים ספרדיים
מעיין מלכה

**מעיין מלכה** היא שחקנית קולנוע וטלוויזיה ישראלית.

## ביוגרפיה
מלכה נולדה בירושלים ליעקב מהנדס בחברת היי-טק ולרחל מנהלת לשכה במערך כירורגי בבית חולים. היא צאצאית של רבי דוד בן חסין מגדולי משוררי יהדות מרוקו. מלכה גדלה בגן יבנה ורקדה בלט קלאסי בלהקה הייצוגית בעיר. במסגרת זו עברה בהצלחה את שלבי מבחני הרמות של האקדמיה המלכותית לבלט בלונדון . מלכה סיימה את "תיכון גן יבנה" במגמת תיאטרון. במסגרת עבודתה כרקדנית ליוותה אמנים בישראל ומחוצה לה, ביניהם חמישיית הבנים היי פייב. לאחר סיום לימודיה היא שירתה בחטיבת הצנחנים.

לאחר שירותה הצבאי למדה משחק בבית הספר למשחק "הדרך לביטוי בימתי" בהנהלת אייל כהן ורות דייכס. בנוסף למדה תסריטאות אצל אסף צפור.

## קריירה
הופעתה הראשונה הייתה בתפקיד בשנת 2010 בסרטו של חיים בוזגלו, "כבוד". שנה לאחר מכן הופיעה בסרטו של מרקו כרמל, "אחותי היפה" ובסרט "העפיפונים של ארמנד" בתפקיד ראשי.

בשנת 2012 שיחקה בסדרת הרשת הפסיכופת. בסדרה גילמה את אוסי, שמאוהבת בפסיכופת שמאותו מגלם אלי חביב.

בשנת 2013 החלה לשחק בתפקיד חוזר בסדרת הטלוויזיה להיות איתה שיצר אסי עזר. בסדרה מלכה מגלמת את מזכירתו המגושמת והחיננית של צביקה (מארק איווניר). היא שיחקה בסדרה בשתי עונותיה הראשונות. באותה שנה השתתפה בתוכנית המתיחות "אמבוש", שהנחה עפר שכטר וביים יגאל שילון. בסדרה הייתה השחקנית שמתחה את האישים המפורסמים. באחת התוכניות התחזתה מלכה לאקסית האובססיבית של בן זוגה של ליהיא גרינר, שפורצת לביתה.

בשנת 2014 שיחקה בתפקיד ראשי בסרטה של דניאל ג'יידלין, טירוף כפול שלוש ("Folie à Trois"). בסרט גילמה את "פיקסי", זונה טובת לב ונאיבית בעלת הפרעה נפשית.

בשנת 2015 החלה לשחק בהפקות "תיאטרון השעה". בשנת 2016 החלה לשחק בתפקיד הראשי, בהצגה סינדרלה לצד דורי בן זאב.

בשנת 2017 הופיעה בסדרת הטלוויזיה נופלות על הרגליים ובעונה השנייה של הסדרה בתולות. בסדרה גילמה את חנית נערה סכיזופנית המאושפזת המוסד לנפגעי נפש.

בשנת 2020 נבחרה לצד יובל סמו לפרזנטורית בקמפיין הפרסומי של חברת כרטיסי האשראי, ישראכרט.

סרט שיצרה וכתבה בבימוי יריב הורוביץ "משטרת השבורות", בו היא משחקת בתפקיד ראשי עתיד לעלות לאקרנים לקראת 2023. בסרט מככבות חנה לסלאו, הילי לואיס ואחרות. לסרט מצטלמת בימים אלו בניו יורק, גרסה אמריקאית בכיכובה של מלכה.

## פילמוגרפיה

## קישורים חיצוניים

* 

## הערות שוליים

קטגוריה:שחקניות תיאטרון ישראליות
קטגוריה:שחקני תיאטרון ישראלים
קטגוריה:שחקניות קולנוע וטלוויזיה ישראליות
קטגוריה:שחקני קולנוע וטלוויזיה ישראלים
קטגוריה:בוגרות הדרך - בית הספר לביטוי בימתי
קטגוריה:בוגרי הדרך - בית הספר לביטוי בימתי
קטגוריה:ישראלים שנולדו ב-1990
קטגוריה:ישראליות שנולדו ב-1990
מפרצון אוגנן

**מפרצון אוגנן** (באנגלית: **Ognen Cove** ; בבולגרית: **залив Огнен**) הוא מפרצון החודר אל החוף הצפון-מערבי של חצי האי טריניטי באזור ארץ גרהאם, של חצי האי האנטארקטי שבאנטארקטיקה.

המפרצון הוא חלק ממפרץ שארקו, המצוי ממערב לנקודת ניקיופ.

המפרצון הופיע כתוצאה מנסיגתו של קרחון אנדרו במחצית השנייה של המאה ה-20.

## היסטוריה
### גילוי ומיפוי המפרצון

המפרצון מופה בשנת 1996 על ידי סוקרים גרמניים מטעם המכון לגאודזיה יישומית (Institut für Angewandte Geodäsie) וסוקרים בריטיים מטעם הסקר האנטארקטי הבריטי.

### מקור השם

המפרצון נקרא על שם הכפר אוגנן שבדרום-מזרח בולגריה.

## לקריאה נוספת

* הגאזט האנטארקטי הבולגרי 

## קישורים חיצוניים
* תצלום לוויין של אזור הנונאטאק, תוך סימון אתרים נוספים באזור באתר copernix

אוגנן
אוגנן